**Pápakörnyéki Önkormányzatok**

**Feladatellátó Társulás**

**Elnökétől**

**8541 Takácsi, Petőfi u. 1.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2014. szeptember 25–i ülésének**

**1. napirendjéhez**

**Tárgy: Pápakörnyéki Önkormányzatok Feladatellátó Társulás 2014. év I. félévi gazdálkodásáról szóló beszámoló.**

**Tisztelt Társulási Tanács!**

A Társulás 2014. évi költségvetés benyújtásakor már a teljesen átalakított intézményi struktúra bevételei és kiadási előirányzatai kerültek megtervezésre.

A tervezés legnagyobb kihívása a házi segítségnyújtás, annak is intézményi bevételei kapcsán merültek fel, hiszen a feladatellátást a gondozottak befizetései, a feladatellátásban részt vevő önkormányzatok támogatásai, valamint az előző évi tartalék felhasználásából terveztük finanszírozni.

A Társulás I. félévi gazdálkodása adataiból az állapítható meg, hogy mind a társulásnál, mind pedig az általa fenntartott intézménynél a bevételek és kiadások egymáshoz képest arányosak.

**Bevételek alakulása:**

**Társulás bevételei:**

A Társulás 2014. évi I. félévi bevételei vonatkozásában megállapítható, hogy az a módosított költségvetési előirányzathoz képest 57 %.

Ha a bevételek alakulását jogcímenként vizsgáljuk az állapítható meg, hogy ezt a teljesítési szintet a pénzforgalom nélküli bevételeket (működési célú pénzmaradvány) leszámítva 50 % fölött van a bevételek realizálása. Ez alól a kamatbevételek 24 %-os teljesítési aránya ugyan kivétel azonban annak módosított előirányzat szerinti összege 93 e Ft, így ennek a bevételek érdemi alakulására nincs hatása. (1. melléklet)

**Intézmény bevételei:**

Az intézményi bevételek vonatkozásában az intézményi működési bevételek 49 %-os teljesítése elsősorban az intézményi ellátási díj bevételek 40 %-os tejesítéséből következik. A bevételek alakulása mindösszesen 47 % a pénzmaradvány igénybevétele nélkül. (1/a. melléklet)

**Kiadások alakulása:**

**Társulás kiadásai:**

A társulás kiadásai időarányosnak tekinthetők, 51%, ezen belül a kiadások legnagyobb része az intézményfinanszírozást biztosítja, aminek a teljesítési aránya 48 %. (2. melléklet)

**Intézményi kiadások:**

Az intézmény szakfeladatonkénti teljesített kiadásai kapcsán megállapítható, hogy az időarányos 47 %. (2/a. melléklet)

A főbb kiadási előirányzatok teljesítési adatai kapcsán megállapítható, hogy az a személyi juttatások tekintetében az 48 %, a dologi kiadások estén pedig 46 % volt, az intézmény összes kiadásai 47 %-os teljesítést mutatnak. (3/a. melléklet)

**Pénzeszköz átadás**

A Társulás teljesített pénzeszközátadása 67 %, ebben a munkaszervezeti feladatok ellátása kapcsán teljesített pénzeszközátadás időarányos 52 %, míg a 2013. évi normatíva elszámolás kapcsán Takácsi és Mihályháza Önkormányzat vonatkozásában a teljesítés 100 %. (4. melléklet)

**Pénzkészlet alakulása:**

A Társulás záró pénzkészlete 2014. június 30-án 6.249 e Ft. (5. melléklet)

Az intézmény záró pénzkészlete 2014. június 30-án 2.093 e Ft. (5/a melléklet)

Összességében megállapítható, hogy a Társulás és intézménye gazdálkodása 2014. I félévben alapvetően időarányos volt, ami biztosítja azt is, hogy egész év távlatában a költségvetésben meghatározott előirányzatok tarthatók maradnak.

Takácsi, 2014. szeptember 10.

**Kunszt Szabolcs**

**elnök**

**Pápakörnyéki Önkormányzatok Feladatellátó Társulás**

**Társulási Tanács**

**/2014. (IX. 25.) határozata**

A Pápakörnyéki Önkormányzatok Feladatellátó Társulás Társulási Tanácsa a Társulás 2014. I. félévi gazdálkodásáról szóló beszámolót az előterjesztés szerinti tartalommal jóváhagyja.

Határidő: Folyamatos

Felelős: Elnök